79 



335 Qui Ii defent au chaeir 

 Que le dragon ni a poeir 

 Tant se porueit tant se trauaille 

 Ainz que sa rascine Ii faille 

 Ne Ii chaut quant aterre uienge 



340 Ne quant lunicorne le tienge 

 Car puis que il laura ocis 

 Sera il tuz sains e toz uis 

 E si uerra deus en sa face 

 Mes poi ia qui si le face 



345 Li sages horn issi le fait 

 Mes li föls autre ueie uait 

 Car il ne se porpense mie 

 Tant com il est en ceste uie 

 Quel part son arbre chaeir deit 



350 Au fruit que sor sa teste ueit 

 Monte en haut e tant se delite 

 Que ia vne horeite petite 

 Vers le pie ne gardera 

 Saueir quant sont arbre charra 



355 En la fosse ou le dragon maint 

 Eissi auint il amaint 

 Certes issi font vi plusors 

 Qui tant coueitent les honurs 

 Les baillies e les richesces 



360 E les terienes hautesces 



Que daual gärder ne lor chaut 

 Ces montent en larbre trop haut 

 E il charront si sodeement 

 Que ia ne lor faudra turment 



365 Li sages horn nel fait pas si 

 Tant dis com il est ici 

 Totes les ioies de cest mont 

 Qui come fumee tresuont 

 Desdeigne e despit e refuse 



370 Au fruit del arbre pas ne muse 

 Ceo est terrienes delices 

 Qui totes sunt plaines de uices 



